Bursa japoneză a închis şedinţa de marţi în scădere cu 0,04%, pe fondul temerilor privind supraîncălzirea pieţelor bursiere, transmite Kyodo. Indicele principal Nikkei-225 a ajuns la valoarea de 40.398,03 puncte, în scădere cu 16,09 puncte comparativ cu valoarea înregistrată la închiderea şedinţei precedente.
Seul - Bursa sud-coreeană a încheiat şedinţa de marţi în creştere cu 0,71%, indicele principal Kospi a ajuns la valoarea de 2.757,09 puncte, în creştere cu 19,52 puncte comparativ cu valoarea înregistrată la închiderea şedinţei precedente, transmite Yonhap, potrivit Agerpres.
Shanghai - Bursa din Shanghai a închis şedinţa de marţi în creştere cu 0,17%, indicele Shanghai Composite a ajuns la valoarea de 3.031,48 puncte, în creştere cu 5,18 puncte faţă de valoarea înregistrată la închiderea şedinţei precedente, transmite Xinhua.
New York - Bursa de pe Wall Street a închis şedinţa de luni în scădere, deşi au crescut acţiunile producătorilor de cipuri Nvidia şi Micron Technology, transmite Reuters. Indicele Dow Jones Industrial Average s-a depreciat cu 0,41%, ajungând la valoarea de 39.313,64 puncte, în scădere cu 162,26 puncte faţă de valoarea înregistrată la închiderea şedinţei precedente.
Indicele Standard and Poor's 500 s-a depreciat cu 0,31%, ajungând la valoarea de 5.218,19 puncte, în scădere cu 15,99 puncte faţă de valoarea înregistrată la închiderea şedinţei precedente.
Indicele Nasdaq s-a depreciat cu 0,27%, ajungând la valoarea de 16.384,47 puncte, în scădere cu 44,35 puncte faţă de valoarea înregistrată la închiderea şedinţei precedente.
La bursa New York Mercantile Exchange (Nymex), cotaţia barilului de petrol 'light sweet crude' cu livrare în luna mai a crescut cu 1,32 dolari, ajungând la închidere la valoarea de 81,95 dolari.
Londra - Bursa de la Londra a închis şedinţa de luni în scădere cu 0,17%, indicele principal FTSE-100 a ajuns la valoarea de 7.917,57 puncte, în scădere cu 13,35 puncte comparativ cu valoarea înregistrată la închiderea şedinţei precedente, transmite Reuters.
La bursa ICE Futures, cotaţia barilului de petrol Brent din Marea Nordului cu livrare în luna mai a crescut cu 1,32 dolari, ajungând la închidere la valoarea de 86,75 dolari.
Frankfurt - Bursa de la Frankfurt a închis şedinţa de luni în creştere cu 0,30%, indicele principal DAX 40 a ajuns la valoarea de 18.261,31 puncte, în creştere cu 55,37 puncte comparativ cu valoarea înregistrată la închiderea şedinţei precedente, transmite Reuters.
Paris - Bursa de la Paris a închis şedinţa de luni în scădere cu 0,001%, indicele principal CAC 40 a ajuns la valoarea de 8.151,60 puncte, în scădere cu 0,32 puncte comparativ cu valoarea înregistrată la închiderea şedinţei precedente, transmite Reuters.
Budapesta - Cursul oficial al Băncii Centrale a Ungariei valabil pentru ziua de marţi este de 366,96 forinţi pentru un dolar, în creştere faţă de un curs de 360,82 forinţi, luni, transmite MTI. Moneda euro este cotată la 396,98 forinţi, în creştere faţă de un curs de 394,59 forinţi, luni, iar un leu românesc este cotat la 79,85 forinţi, în creştere faţă de un curs de 79,39 forinţi, luni.
Bursa din Budapesta a închis şedinţa de luni în scădere cu 0,22%, indicele BUX a ajuns la valoarea de 65.095,72 puncte. Valoarea tranzacţiilor s-a ridicat la 8 miliarde de forinţi (20 milioane de euro).